Feladat: IMDB

Az Internet Movie Database (imdb.com) a világ sok filmjének adatait tartja nyilván. A mellékelt fájl az adatbázisban szereplő legjobbnak értékelt filmekről tartalmaz néhány adatot. A fájl UTF-8 kódolású, az egyes mezők tabulátor karakterrel vannak elválasztva.

Az első sor egy fejléc a könnyebb érthetőség kedvéért. Ezzel nem lesz dolgod. A többi sor egy-egy film adatait tartalmazza. Az első adat a megjelenés éve, a második a film időtartama, a harmadik az IMDB értékelése. Ezt követi a rendező neve. Az ötödik adat a film bevétele (USD), végül pedig a címe.

Például:

…

1985 116 8.5 Robert\_Zemeckis 210609762 Back to the Future

1942 102 8.5 Michael\_Curtiz 1024560 Casablanca

…

A példában látható első sor azt mutatja, hogy 1985-ben jelent meg Robert Zemeckis sci-fi-je Vissza a jövőbe címmel. A film 116 perces és 8,5-ös értékelést kapott. A teljes bevétele több, mint 200 millió dollár volt.

Készíts programot, ami beolvassa és eltárolja az adatokat, majd az alábbi kérdésekre a minta szerint válaszol!

1. Hány film adatai vannak az állományban?
2. Mikor jelent meg az első film?
3. Hány olyan film van, ami hosszabb két óránál? Ha nincs ilyen film, akkor a ’Nincs két óránál hosszabb film.’ üzenet jelenjen meg.
4. Van-e olyan film, ami 9-es értékelésnél magasabb pontszámot kapott?
5. Mennyi a legmagasabb értékelés?
6. Listázd ki növekvő sorrendben, hogy milyen értékelést hány film kapott! (az értékelések egy tizedes pontossággal vannak megadva, ezt kihasználhatod a megoldásodban)
7. Ki rendezte legjobb értékelést kapott filmet? Extra: ha több ilyen van, írd ki mindet!
8. Kérj be a felhasználótól egy rendezőt és listázd ki a filmjeit! A listát fájlba írd, melynek neve a rendező vezetékneve, pl: spielberg.txt.
9. Írd ki évenként, hogy hány film készült az adott évben és mennyi volt a teljes bevételük! Ha egy évben nem jelent meg TOP listás film, akkor az az év ne szerepeljen a kiírásban.
10. Mennyi az átlagos bevétele egy filmnek?
11. Írd ki a képernyőre a 10 legnagyobb bevételű filmet!
12. Írd ki az 5 legtöbb filmet rendezett rendező nevét! Extra: írd mellé az átlagos értékelést! Extra2: A neve alatt beházással listázd ki a filmjeit is értékelés szerint csökkenő sorrendben!

Minta a 8. feladathoz: besson.txt

Léon (1994) - 110 perc

The Fifth Element (1997) - 126 perc